Document ID: 32006D0310

ODLOČBA KOMISIJE
z dne 21. aprila 2006
o spremembi Priloge k Direktivi 2002/95/ES Evropskega parlamenta in Sveta glede izjem pri uporabi svinca zaradi prilagoditve tehničnemu napredku
(notificirano pod dokumentarno številko C(2006) 1622)
(Besedilo velja za EGP)
(2006/310/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2002/95/ES Evropskega parlamenta in Sveta z dne 27. januarja 2003 o omejevanju uporabe nekaterih nevarnih snovi v električni in elektronski opremi (1), in zlasti člena 5(1)(b) Direktive,
ob upoštevanju naslednjega:
(1)
Direktiva 2002/95/ES določa, da mora Komisija ovrednotiti nekatere nevarne snovi, prepovedane v skladu s členom 4(1) navedene direktive.
(2)
Nekatere materiale in komponente, ki vsebujejo svinec, je treba izvzeti iz prepovedi, ker je uporaba teh nevarnih snovi v navedenih določenih materialih in komponentah še vedno nujna.
(3)
Nekatere materiale in komponente, ki vsebujejo svinec, je treba izvzeti iz prepovedi, ker negativni vplivi na okolje, zdravje in/ali varnost potrošnika, ki bi jih povzročila nadomestitev, prevladajo nad morebitnimi prednostmi za okolje, zdravje in/ali varnostjo potrošnika.
(4)
Posamezne izjeme od prepovedi za določene materiale ali komponente morajo imeti omejeno področje delovanja, da bi postopno odpravili nevarne snovi v električni in elektronski opremi, pod pogojem da je možno uporabo teh snovi nadomestiti.
(5)
V skladu s členom 5(1)(c) Direktive 2002/95/ES mora biti vsaka izjema, navedena v Prilogi, pregledana vsaj vsaka štiri leta ali štiri leta za tem, ko se postavka doda na seznam, da se črtajo materiali in komponente električne in elektronske opreme, če je tehnično ali znanstveno izvedljivo, da se jih odstrani ali nadomesti s spremembo konstrukcije ali z materiali in komponentami, ki ne zahtevajo materialov ali snovi iz člena 4(1), pod pogojem da negativni vplivi na okolje, zdravje in/ali varnost potrošnika, ki bi jih povzročila nadomestitev, ne prevladajo nad morebitnimi prednostmi za okolje, zdravje in/ali varnostjo potrošnika.
(6)
Direktivo 2002/95/ES je zato treba ustrezno spremeniti.
(7)
V skladu s členom 5(2) Direktive 2002/95/ES se je Komisija posvetovala s proizvajalci električne in elektronske opreme, podjetji za reciklažo, obdelavo, okoljskimi organizacijami in združenji delavcev ter potrošnikov.
(8)
Ukrepi, predvideni s to odločbo, so v skladu z mnenjem odbora, ustanovljenega s členom 18 Direktive Sveta 75/442/EGS (2) -
SPREJELA NASLEDNJO ODLOČBO:
Člen 1
Priloga k Direktivi 2002/95/ES se spremeni, kakor je navedeno v Prilogi k tej odločbi.
Člen 2
Ta odločba je naslovljena na države članice.
V Bruslju, 21. aprila 2006

Labels: 3
15
1
20